OSNOVNA ŠKOLA SLAVKA KOLARA

HERCEGOVAC

BRAĆE PETR 2

KLASA: 024-03/14-01/03

URBROJ: 2123/03-25/01-14-01

Hercegovac, 01.09.2014.

Na temelju članka 29. stavka 6. i članka 150. stavak 1. podstavak 8. Zakona o radu (Narodne novine broj 93/2014.), članka 18.a Zakona o zaštiti osobnih podataka (Narodne novine broj 103/03., 118/06., 41/08.,130/11. i 106/12.), te članka 61. Pravilnika o radu Osnovne škole Slavka Kolara, Hercegovac, ravnateljica škole, Vera Obrovac, uz prethodnu suglasnost sindikalnog povjerenika u funkciji radničkog vijeća dana 01.09.2014. godine donosi

**ODLUKU**

**o imenovanju službenice za zaštitu osobnih podataka**

1. Romana Bukač-Šegavac imenuje se službenicom za zaštitu osobnih podataka.
2. Službenica za zaštitu osobnih podataka je osoba koje je osim poslodavcaovlaštena nadzirati prikupljaju li se, obrađuju, koriste i dostavljaju trećim osobama osobni podaci u skladu sa zakonom.
3. Službenica iz točke 1. ove Odluke obavlja sljedeće dužnosti:

– vodi brigu o zakonitosti obrade osobnih podataka u smislu poštivanja odredbi ovoga Zakona i ostalih propisa koji uređuju pitanja obrade osobnih podataka,

– upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka,

– upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka,

– brine o izvršavanju obveza iz članka 14. i 17. Zakona o zaštiti osobnih podataka,

– omogućava ostvarivanje prava ispitanika iz članka 19. i 20. Zakona o zaštiti osobnih podataka,

– surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

1. Službenica za zaštitu osobnih podataka dužna je čuvati povjerljivost svih informacija i podataka koje sazna u obavljanju svojih dužnosti. Ova obveza traje i nakon prestanka obavljanja dužnosti službenice za zaštitu osobnih podataka.

Stupanjem na snagu ove Odluke prestaje važiti Odluka o imenovanju osobe koja je ovlaštena nadzirati da li se osobni podaci prikupljaju, obrađuju, koriste i dostavljaju trećim osobama u skladu sa zakonom. (KLASA: 119-01/12-01/01, URBROJ: 2123/03-25/01-12-01 od 12.03.2012.).

1. Odluka stupa na snagu danom donošenja.

Ravnateljica:

 Vera Obrovac

Sindikalni povjerenik u funkciji radničkog vijeća dana 01.09.2014. godine dao je suglasnost na imenovanje učiteljice Romane Bukač-Šegavac osobom zaduženom za zaštitu osobnih podataka.

Sindikalni povjerenik:

Josip Arefijev

Dostaviti:

1. Romani Bukač-Šegavac\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /*Potvrda primitka - vlastoručni potpis*/

2. web stranica škole,

3. Pismohrana.

O tome obavijest: Agencija za zaštitu osobnih podataka.